Fordeling af § 18 midler på integrationsområdet for 2015 
Sagsfremstilling 
22.    Fordeling af § 18 midler på integrationsområdet for 2015  
                                                                                                                        Åbent 
Sagsnr.: 326-2014-130406     J.nr.: 18.00.00            David Henriksen.: 326-2014-381451 
  
[adresse] 
Kommunalbestyrelsen har vedtaget, at indstillingskompetencen vedr. § 18 ansøgninger fra etniske 
integrationsaktiviteter ligger hos Integrationsudvalget. Det er samtidig blevet besluttet, at midler, der ikke fordeles 
gennem den årlige tildeling af midler, kan fordeles gennem løbende ansøgning til Integrationsudvalget. Det er 
således muligt for udvalget løbende at behandle ansøgninger til § 18 midler ud over den samlede behandling på 
dette møde. 
  
§ 18 puljen for 2015 til frivilligt socialt arbejde indenfor integrationsområdet udgør kr. 322.100. Desuden vil 
restmidler fra puljen for 2014 automatisk blive overført til dette års pulje. Restmidlerne udgør i alt 57.418 kr. Der er 
således i alt 379.518 kr. til fordeling i 2015. 
  
Ansøgningsfristen for tilskud efter § 18 i 2014 var d. 15. oktober 2014. Der er indkommet i alt syv ansøgninger, 
hvoraf seks ansøgninger er fra frivillige foreninger samt én ansøgning fra Ungdomsskolen. Der er ansøgt for i alt kr. 
580.934.  
  
Som bilag er vedhæftet de indkomne ansøgninger i deres fulde længde samt en oversigt over ansøgningerne, der 
giver en overordnet beskrivelse af formålet, hvad der søges midler til samt det ansøgte beløb.  
  
Med henblik på drøftelse samt udarbejdelse af en indstilling til fordelingen af § 18 midler er vedhæftet 
Integrationsudvalgets kriterier for tildeling af § 18 midler fra udvalgsmødet december 2012, sagsfremstilling fra 
Integrationsudvalgets drøftelse af fokusområder for tildeling af § 18 midler fra september 2013 samt en oversigt over 
de § 18 midler, udvalget tildelte for 2014. 
  
I [adresse] kriterier for tildelingen er de formelle kriterier for ansøgningens form og indhold beskrevet. 
Derudover har Integrationsudvalget besluttet, at der primært gives støtte til frivillige organisationer og i mindre 
udstrækning til kommunale projekter. Støtten gives desuden hovedsageligt til aktiviteter og ikke til faste udgifter. 
  
I bilaget vedrørende fokusområder for tildelingen af § 18 midler besluttede udvalget som udgangspunkt at læne sig 
op af følgende kriterier i forbindelse med tildelingen:  
· At en integrerende aktivitet går på tværs af kulturer, herunder også etnisk dansk kultur  
· At integrerende aktiviteter er kulturformidlende og bygger netværk  
· At kontinuerlige aktiviteter prioriteres frem for enkeltstående arrangementer  
  
Integrationsarbejdsgruppen, der har til formål at understøtte Integrationsudvalget, har på det foregående møde 
drøftet ansøgningerne samt sammenhængen med Kommunens generelle integrationspolitik. Der er vedhæftet en 
kort opsummering på arbejdsgruppens drøftelse. 
  
BEHANDLING 
Direktionen, Integrationsudvalget, Økonomiudvalget, Kommunalbestyrelsen. 
  
INDSTILLING 
Børne- og kulturdirektøren indstiller, at sagerne drøftes, og at Integrationsudvalget udarbejder en indstilling på 
baggrund af de indkomne ansøgninger. 
  
ØKONOMISKE KONSEKVENSER 
Økonomien afholdes indenfor de i budgettet afsatte midler til frivilligt socialt arbejde (SEL § 18) til etniske 
integrationsaktiviteter. 
Integrationsudvalgets pulje nedskrives med de valgte støttebeløb. 
  
Direktionens møde den 9. december 2014: 
Direktionen vedtog at anbefale børne- og kulturdirektørens indstilling. 
[adresse] møde den 9. december 2014: 
Udvalget har på baggrund af de indkomne ansøgninger udarbejdet indstillinger vedr. tildeling af § 18-midlerne. 
Indstillingerne fremgår af vedhæftede bilag. 
Udvalget vedtog, at der i tilbagemeldingen til foreningerne gøres opmærksom på, at § 18-midlerne på 
integrationsområdet som udgangspunkt tildeles integrerende aktiviteter, der ligger i tråd med udvalgets vedtagne 
fokusområder og kriterier. 
Økonomiudvalgets møde den 10. december 2014: 
Økonomiudvalget vedtog at anbefale Integrationsudvalgets indstilling. 
  
Bilag 
  
  
  
  
  
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets indstilling. 
Oversigt over ansøgninger,final.docm 
326-2014-371627 
326_2013_86446_Drøftelse_af_fremtidige_fokusområder_for_tildeling.pdf 
326-2013-361919 
Udvalgets § 18 tildelinger for 2014 
326-2014-371724 
Sebastian Dahl ansøgninger 
326-2014-371623 
Kriterier for Integrationsudvalgets tildeling af støtte.docx 
Yda Olesen 
Opsummering fra møde i Integrationsarbejdsgruppen.docx 
326-2014-371720 
Integrationsudvalgets indstillinger vedr. tildeling af § 18-midler 
326-2014-381438 
